Korralik põnts vastu nägu andis Sssolutionsile rahvaliiga võidu - Soccernet.ee - Jalgpall luubi all!
Korralik põnts vastu nägu andis Sssolutionsile rahvaliiga võidu (1)
29. MÄRTS 2018, 09:35 RAHVAJALGPALL
Saalijalgpalli rahvaliiga võitjaks tuli alles kaks aastat tagasi loodud Fc Sssolutions, kes alistas laupäevases finaalis võõrsil Fc Valicecari penaltitega.
Pärnu-Jaagupis toimunud finaalis viis Igor Ikonnikov pealinnasatsi juba teisel minutil juhtima, aga normaalaeg lõppes 1:1 viigiga.
"Finaalis juhtus selline asi, et meie üks väravavahtidest [Oliver Süvari] võttis penalti näoga ära ehk sai korraliku põntsu vastu nägu, see tõi meile ka võidu," meenutas Sssolutionsi esindaja Oliver Lipp Soccernet.ee-le otsustavat hetke. "Meie teine värvavaht - meil on neid kaks - ütles seepeale, et "kui finaali võitmiseks peab molli saama, siis ma olen valmis"."
Lööma läksid need, kes teadsid, et ei eksi
Penaltitega oli Sssolutions võitnud ka veerandfinaali Valgas sealse FC Warriori vastu, kui normaalaeg oli jäänud 5:5 viiki.
"Arvame, et penaltites on kõige olulisem mitte see, kes on alati parim lööja olnud, vaid pigem see, kes tunneb sajaprotsendilise kindlusega, et ta suudab selle penalti vähemalt raamidesse sihtida, ja kelle närvid antud olukorras vastu peavad, sest ühest löögist oleneb terve meeskonna võit. Lööma läksid ainult need, kes ütlesid, et nad sajaprotsendilise kindlusega ei eksi, ja neid mehi oli meie meeskonnas õnneks piisavalt," selgitas Lipp. "Otseselt penaltite harjutamist ei olnud, paaril korral trenni lõpus tegime mõned penaltid, et olla nendeks valmis."
Valgas ega Pärnu-Jaagupis toimunud mängud esindaja sõnul asukoha pärast probleeme ei valmistanud - ühtse meeskonnana olid kõik liikmed võõrsil kohal.
Mäekõrgust ülekaalu ei nautinud Sssolutions üheski play-off kohtumises. Need, mis ei läinud penaltite peale, lõppesid minimaalse paremusega - Stopcocks mängiti üle skooriga 6:5 ning FC Patsuhai alistati poolfinaalis tänu Mihkel Tasa kahele väravale 2:1.
"Kõik play-off'i vastased olid väga tugevad ja kõik väärisid kindlasti kohta edasipääsuks, paraku loositi just meid nende vastasteks," naeris Lipp.
Vastastel keelatud mängijaid
Alagrupifaasis teenis Sssolutions kümnest matšist kaheksa võitu ja kaks viiki ning läbis seega terve hooaja ainsagi kaotuseta, kuigi nägi vahel konkurentide ebasportlikke võtteid.
"Vastaste poolt oli tihtipeale märgata huvitavat käitumist, näiteks sooviti erinevatel kahtlastel põhjustel mänge edasi lükata. Vastastel oli ka platsil mängijaid, keda polnud nimekirjas ja kes mängisid samal ajal muus liigas või korraga mitmes meeskonnas. Me kaebust ei esitanud kordagi, vaid pigem tundsime ise ennast hästi, et suutsime olenemata skeemitamistest võita," kommenteeris Lipp.
Võidu võtmeteks peab ta meeskonnavaimu, üksteise toetamist ja seda, et kõik andsid endast alati sada protsenti. "Sa ei saa võita meeskonda, kes võitleb sellise tuhinaga iga olukorra lõpuni. Vastane ei saa isegi keerata, sest nii kui pall on tema käes, on kohe meie mängija tal seljas."
Hooaja algul esindaja sõnul veel üldvõidust ei mõeldud: "Me võtsime igat mängu kui eraldi eesmärki ja läksime alati üks mäng korraga. Me ei mõelnud pikalt ette, et mida toob järgmine või ülejärgmine mäng. Muidugi tagantjärele on see positiivne üllatus, et see eesmärk tõi meile ka hooaja 2017/2018 meistrikarika."
Sssolutionsi võit on seda hämmastavam, et meeskonna treeningud toimusid Wismari hallis ainult üks kord nädalas. Tõsi, mängijad treenisid ennast ka individuaalselt. Ühtki mängijat eraldi Lipp esile tõsta ei tahtnud, sest suure panuse edukasse hooaega andsid kõik.
Algselt pidi klubi tegelema eratreeningutega
Sssolutionsi looja Rego Säde tutvustas võistkonna algust ja arengut: "Sssolutions loodi 2016. aasta alguses. Esmalt pidi algupärane Sade sports solutions tegelema eratreeningute pakkumisega jalgpalluritele ja spordiürituste korraldamisega. Mõni turniir sai korraldatud ja paar eratreeningut antud, aga hiljem kujunes sellest siiski rahvaliiga võistkond nüüdse nimega Fc Sssolutions."
"Oleme alati pidanud meie põhiväärtuseks ühtekuuluvust, mitte mängijate taset. Üritame hoida võistkonda ühtsena läbi erinevate klubiväliste ürituste ja treeningutes on ka põhiväärtus võistkonnal, mitte üksikutel indiviididel. Paljud head mängijad on jõudnud meieni kas läbi sotsiaalmeedia või nagu ikka, et sõber vōetakse trenni kaasa, kes omakorda kutsub tulevikus oma sõbrad," lisas Säde, kes mängis ise võidukal hooajal kaasa esimese poole, lüües kolm väravat, kuid siirdus seejärel Uus-Meremaale, kus osaleb treenerikoolitusel ja loodab kätte saada A-litsentsi.
Sssolutions on endiselt avatud uutele mängijatele, kes saavad sooviavalduse liitumiseks saata aadressile fcsssolutions@gmail.com.
Sssolutionsi koosseis: 1-Mait Kiigemägi, 3-Heiko Kask, 4-Mihkel Tasa, 6-Egert Rank, 7-Tarmo Randver, 8-Kristo Kaste, 9-Oliver Lipp, 10-Joonas Põld, 13-Alvin Kuuskmäe, 27-Sander Talviste, 32-Priit Aavik, 45-Rego Säde, 77-Aimar Miilberg, 88-Oliver Süvari, 92-Martin Villand, 97-Igor Ikonnikov, 98-Jüri Sala, 99-Sven Tigane.
Zen • 29. märts
(90.190.110.***)
Vaatasin järele, keegi pole kõrgemal mänginudki. Mehed metsast?
(5) 2 h
Trans ja Maardu kindlalt edasi, Kosovo väravavaht sai debüüdi (0) 1 h
Klavan sai Cagliaris särginumbri, millest Liverpoolis Sturridge'i tõttu ilma jäi (0) 6 h
Kristal sai Tabasalu peatreeneriks (1) 8 h
Valitsev meister sai üle noatera võidu kirja, aga rivaalid libisevad juba eest (0) 2 h
Nouri toodi koomast välja ja teeb väikeseid edusamme (0) 4 h
Modric: mina võtsin Interiga ühendust? Täielik jura (0) 5 h
23. vooru ässad: parima indeksi teenis Liliu (0) 7 h
PSG ja Boatengi diilist on puudu vaid õige summa (0) 8 h
Neidude U17 koondis võõrustab kahel korral Põhja-Iirimaad (0) 10 h
Jääger sai duubli eest mängides punase kaardi (1) 13 h
Video: Kauber lõi karistusala tagant palli nurka (0) 9 h
Aarna pikendas Aland Unitediga lepingut (0) 6 h
Klopp: oleksin peaaegu Kariusega jätkanud... aga pidime professionaalid olema (0) 11 h
Balotelli lähitulevik sai selguse (0) 11 h
Salah ei löönud küll väravat, aga pani vastuolulise penaltiga kõik endast rääkima (8) 23 h
Tallinnast tiitliga lahkunud Atletico jäi koduliigas võiduta (1) 22 h
Avavooru järel on tipus Itaalia ajaloo parim provintsiklubi (1) 23 h
Vändra tõusis võiduga Võrule lähedale (3) 12 h
Hoeness: ütlesin Lewandowski agendile, et mul on aega kohtuda alles 2. septembril (1) 15 h
Mõned skillid on! Marcelo puhul pole küsimust, kas samba või ei (0) 2 min
"No see kaitsja peab jõusaali minema" - Berbatov kommenteerib enda väravaid (0) 9 min
HULL MEES! Alisson on ebareaalselt täpse jalaga (0) 10 h
Ülim narrimine: Brasiilia koondise valik võib mõnusalt torgata (0) 10 h
Uus Raku! Liverpoolil on pöörete mees kohe asemele võtta (0) 10 h
VIGA VÕI MITTE? Eksperdid ei suuda selle Salahi penalti osas ühest arvamust kujundada (0) 23 h
Viies üleminut päästis Dortmundi hooaja alguse katastroofist (0) 22 h
Ametlik: Vaštšuk liitus Bulgaaria tippklubiga (5)